### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Enhedslisten de Rød-Grønne kunne ikke tiltræde indstillingen.

### Resumé

Byrådet godkendte 22. juni 2021 ”Helhedsplan for afdeling 4 fase 1”. Helhedsplanen udmønter dele af aftalen mellem [adresse] og Brabrand Boligforening fra 2019 om renovering og udvikling af [adresse] og [adresse], herunder nedrivning af de udpegede blokke og renovering af de høje blokke.

Afdelingen har fået forhåndstilsagn fra Landsbyggefonden om støtte på ca. 458 mio. kr. i henhold til almenboliglovens § 91 til delvis finansiering af helhedsplanen. Samtidig forhøjes et tidligere tilsagn med knap 13 mio. kr. efter aftale med Landsbyggefonden.

Som følge af den nuværende belåning af afdelingen forudsætter Landsbyggefondens støtte en kommunal garantistillelse på det fulde lånebeløb.

Endvidere foreslås med indstillingen optaget ustøttede lån på ca. 314 mio. kr., hvortil der ligeledes kræves kommunal garantistillelse på det fulde lånebeløb.

### Indstilling

Det indstilles:

At 1) byrådet vedtager at yde kommunal garanti på 100 % af de støttede lån på ca. 470 mio. kr. Landsbyggefonden regaranterer 50 % af garantien.

At 2) byrådet vedtager at yde kommunal garanti på 100 % af det ustøttede lån på ca. 314 mio. kr.

At 3) byrådet giver Teknik og Miljø bemyndigelse til at regulere den endelige anskaffelsessum og medfølgende garantier på op til 20 % som følge af fx indekseringer og mindre projekttilpasninger.

### Sagens forløb

06-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 10-01-2022 Magistraten

Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Magistratsafdelingen for Teknik og Miljøs indstilling af 20. december 2021.

Der blev spurgt til de økonomiske konsekvenser. Garantistillelsen har ikke omkostninger eller konsekvenser for låneramme. Der er principielt en risiko, som dog er meget begrænset.

Steven Andresen og Regitse Thomsen tog forbehold.

 19-01-2022 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Enhedslisten de Rød-Grønne kunne ikke tiltræde indstillingen.